Ұзақ жолдан шаршаған сауда керуені сары далада бір тұстарға келгенде аялдап, ас ішіп, ауқаттанбақ болады.

Біраз адамдар даланы шарлап, тезек іздеп кетеді. Сөйтіп жүргенде бір тышқанның інінен шығып жатқан түйір түйір қара домалақ тастарды көреді. Қызық көріп жинап, қап түбіне салып алып келеді. Шамалы жиналған тезекпен тағы от жағып қойып, қара тастарды бір топ адам қызығып қарайды. Біреуі уыстаған күйінде жанған отқа қарай лақтыра салады. Отқа түскен түйір қара тастар қызуы күшейіп, жанады.

Көрген керуеншілер:

- Жанатын тас шығатын жер екен. Бір белгі қойып кетейік. Елге барған соң, басқаларды ертіп келіп, өнім аламыз дейді. Саудалауға әкетіп бара жатқан үлкен екі кесек тұзды бірінің үстіне бірін қойып қалдырып кетеді.

Кейін көпшілік жиналып, белгілеп кеткен жерін, орынды екі тұз қалған жер деп іздейді. Содан Екібастұз аталып кеткен. Көмір кен ашылып, қаласы пайда болады.

**(130 сөз )**

**Мәтінге сәйкес тапсырмалар:**

**1.Берілген тұжырымдардың қайсысы мәтіннің мазмұнына сәйкес келеді**

А) Саудагерлер тоқтаған жерден тұз табылды.

В) Айтылған оқиға көмір кенінің ашылуына себепкер болды.

С) Мәтіндегі сипатталған оқиға Екібастұз қаласының атауына әсер етті.

Д) Тезектің пайдасы.

Е) Саудагерлер тоқтаған жерден тышқанның іні табылды.

**2.Жаңа отын түрінің табылуына себеп болған жағдай**

А) Саудагерлердің жол жүруі

В) Тұзды қалдырып кетуі

С) Жылтыр тастарға қызығуы

Д) От жағу үшін отын іздеуі

Е) Тышқанның інін табуы

**3.Мәтінде сөз етілмеген ақпаратты көрсетіңіз.**

А) Саудагерлердің жол жүруі

В) Тұзды өнім алды

С) Жылтыр тастар қалдырып кетті

Д) От жағу үшін гүл іздеуі

Е) Көмір кен ашылуы

**4.Мәтіндегі асты сызылған етістіктің шағын анықтаңыз**

А) Ауыспалы осы шақ

В) Ауыспалы келер шақ

С) Жедел өткен шақ

Д) Бұрынғы өткен шақ

Е) Мақсатты келер шақ

**5.Мәтіндегі «тас» деген сөздің синонимын анықтаңыз**

А) Тұз

В) Оқиға

С) Көмір

Д) Қоныс

Е) Саудагер

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| В | Д | Д | А | С |

Бір дәулетті кісінің иті болыпты. Ол иесінің үйін күзетіп өмір сүріпті. Қара тікен еттен өтіп, сүйекке жетіпті. Бір күні қора жақтағы есіктен кіріп келе жатқан бір қайыршы шалды көріп қалады. Ит бар дауысымен үре бастайды. Сонда шал:

- Аяшы мені, ит-ау, мен қатты ашықтым, - депті. Сонда ит шалға былай деп жауап беріпті:

- Мен де сол үшін үрем, менің дауысыммен үй иесі шығып,сені көрер,тамақтандырар, бәлкім.

**(60 сөз)**

**Мәтінге сәйкес тапсырмалар :**

**1. Мәтіннің мағынасын бұзып тұрған сөйлемді табыңыз.**

А) 1

В) 2

С) 3

Д) 4

Е) 5

**2. Мәтінге сай тақырыпты көрсетіңіз.**

А) Дәулетті кісі

В) Қайырымды ит

С) Қайыршы шал

Д) Аштық

Е) Үрген ит

**3. Мәтіндегі асты сызылған етістіктің шағын анықтаңыз.**

А) Ауыспалы осы шақ

В) Ауыспалы келер шақ

С) Жедел өткен шақ

Д) Бұрынғы өткен шақ

Е) Мақсатты келер шақ

**4. Мәтінге сәйкес келмейтін ақпаратты табыңыз.**

А) Дәулетті кісі

В) Қайырымды ит

С) Тазы ит

Д) Аштық

Е) Үрген ит

**5. Мәтіндегі «шал» деген сөздің синонимын анықтаңыз.**

А) Жас

В) Қарт

С) Кемпір

Д) Қоныс

Е) Тікен

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| В | В | В | С | В |

Ойнай бiлген адамға асықтың пайдасы орасан зор. Асық ойыны адамды мергендiкке, ептiлiкке баулиды. Бұған қоса аяқ-қолдың қимылын жақсартып, денсаулыққа көп пайдасын тигiзедi. Асық ойыны баланың жастайынан жүйке жүйесін шыңдап, оларды дәлдікке, ұстамдылық пен сабырлылыққа тәрбиелейді. Шетелден келген қымбат дәрі-дәрмекті сатып алғанша, балаға әр күні бір сағатты бөліп асық ойнатса, баланың жүйке жүйесі ауруынан айығатын болады. Бұл ойынды ойнаған бала топпен жұмыс істеуді үйренеді және де топтан озып шығу қабілетіне ие болады. Іске епті, жауапкершілігі мол жұмыскер шығады. Асық ойнағанда адамның тек екі қолы емес, ойлау мүшелерінен

бастап, иығы, аяғы, барлық бұлшық еттері қимылдайды. Онда йога мен биде қолданылатын позициялар қолданылады. Фитнес орталықтарына ақша төлеп барғанша, тегін аулада асық ойнаған пайдалырақ. Күнде компьютер алдында отырып, буыны былжырап, толудың аз-ақ алдында тұрған адамдарға бір мезгіл асық ойнатса, денелері құрыштай шынығар еді. Сондай-ақ, баланы бәсекелестікке жетелеп, талаптылыққа тәрбиелейді.

**(135 сөз )**

**Мәтінге сәйкес тапсырмалар :**

1**. Мәтіндегі негізгі ойын табыңыз.**

А) Асық ойнының пайдасы

B) Асық топтық ойын

С) Асық қол ойыны

D) Асық балалар ойыны

Е) Ақ сүйек ойыны

**2. Сөйлемді толықтырыңыз.**

Асық ойнағанда адамның ........ қабілеті дамиды.

А) Сөйлеу

B) Ойлау

С) Жүру

D) Тәрбиелеу

Е) Беймәлім

**3. Мәтінге сәйкес келмейтін ақпаратты таңдаңыз.**

А) Асық ойнағанда бұлшық ет дамиды

B) Асық ойнау денсаулыққа пайдалы

С) Асық ойнағанда қолдарың дамиды

D) Асықты компьютерде ойнау керек

Е) Асықты армандау керек

**4. Мәтіндегі басты тірек сөздерді табыңыз.**

А) Пайдасы, топтық, жауапты

В) Сабырлық, қабілет, жеңімпаз

С) Пайдалы, тәрбие, денсаулық

Д) Асық, ұстамды, пайдалы

Е) Асық , арман , денсаулық

**5. Мәтінге сәйкес ақпаратты таңдаңыз.**

А) Асықты үлкендер ғана ойнайды

B) Асықтың денсаулыққа пайдасы

С) Асықты көп адамдар ойнайды

D) Асықтың бірнеше түрі бар

Е) Асықты даладан тауып алды

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| А | В | Е | С | В |

Баяғы өткен заманда, бір елді мекендегі ескі, жұпыны үйде екі баласымен жалғыз ана тіршілік етіпті. Ана өте өнерлі, ісмер болыпты. Ол үнемі кестелеп орамал тоқып, соны ас-суға айырбастап, күндерін көріпті. Аналарының алып келген тамағына мәз болған балалар да уайымсыз өмір кешіпті. Балалар да ер жетеді. Ана қартаяды, кестелеуге қолдары илікпей, көз жанары да тайып, қалжырай бастаған болатын. Күндегі әдетінше кестелеп тіккен орамалын алып базарға келеді. Бұйымын қажетті заттарға айырбастамақ боп, базар аралап жүріп, бір кісінің сурет салып отырғанын көреді. Суреттегі әдемі бау-бақшалы, шатырлы әсем үйлер, ғимараттар жанында ерекше сымбатты киініп, қолдарына кітап ұстаған адамдар анаға үлкен әсер қалдырады. Суретке әлсін-әлсін қарап таңданады. Суретшінің қиялына дән риза болады. Өмірде де осы суреттегідей әлемнің болатынына сеніммен қарап, оны өзінің бұйымына айырбастап алады. Жолда келе жатып, осындай зәулім үйде өзінің үлкен шеберханасы болуын, онда әдемі, асыл бұйымдарды әрі көп, әрі жылдам дайындауды, балаларының да суреттегі адамдардай оқымысты болып, ұқыпты да әдемі киініп, көліктермен жүруін қиялдайды. Ана қиялын ұлдарынан жасырмайды.

- Біз де сондай күнге жетер ме екенбіз? — деп балаларына күрсіне қарады.

- Егер бәріміз бірлесіп жұмыс істеп, тіршілік жасасақ, ол күнге де жету қиын болмас, - деп балалары аналарын жұбатқандай болды.

Анасының қиялын шындық өмірге айналдыруға екі ұлы бар күштерін жұмсайды. Ертемен тұрып, жер жыртып, астық егіп қаржы жинайды. Оқып, білім алады. Жұпыны үйдің орнына әсем де биік үй тұрғызады. Оның жанынан анасының қиялындағыдай шеберхана салады. Шеберханадағы станоктарда көздің жауын алатындай тұрмыстық бұйымдар дайындалады. Ана балаларына, өмірге риза болып көзіне қуаныштан жас

алады. Қиялының арманға ұласып, арманының орындалғаны үшін өмірге алғыс айтады. Ел оларға қызыға да, қызғана да қарайды.

**(256 сөз )**

# Мәтінге сәйкес тапсырмалар:

**1. Мәтіндегі негізгі ойды анықтаңыз.**

А) Арманның шындыққа айналуы

B) Үлкен шеберхана салу

С) Балалардың білім алуы

D) Өмірге риза болу

Е) Балаларды өсіру

**2. Мәтінде жауабы бар сұрақты таңдаңыз.**

А) Балалар анасына не сыйлады?

B) Суретті қаншаға сатып алды?

С) Анаға не қатты әсер етті?

D) Шеберханада кімдер жұмыс істеді?

Е) Шеберханада қандай қаржы жинайды? **3. Сөйлемді толықтырыңыз.**

Ана қиялын.... …..

А) Шеберхананы жасайды В) Бата береді С) Ұлдарынан жасырмайды Д) Ойыншық береді Е) Қаржы жинайды **4. Мәтінде ілік септігінде тұрған тіркестерді белгілеңіз.** А) Баланың қуанышы В) Шеберханадағы станоктарда С) Қазақстанның табиғаты Д) Суретшінің қиялына Е) Саябақтың сұлулығы **5. Мәтіндегі басты тірек сөздерді табыңыз.** А) Ұялы телефон, ақпарат, құралдар В) Ана, қиял, шеберхана С) Адамдар, мектеп, жанұя Д) Интернет жүйесі, балалар, бос уақыт Е) Заман, ғаламтор, адамдар

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| А | А | С | Д | В |

Араларынан қыл өтпейтін екі дос бар еді. Тату - тәттілігіне ел қызығатын. Екеуінің сыртқы кескін-келбеттері ғана бөлек еді. Бірі екі күнде бір рет ауыз ашатын өте арық болса, екіншісі тамақ жегенді ұнататын толық еді. Бір күні осы екеуі бір елге сауда мақсатымен жол тартты. Біраз күн жүріп бір мейрамханада аялдап, сол жерге түнейді . Кезек тамаққа келеді. Тапсырыстарын беріп, дастарқанды неше түрлі тамаққа толтырып тастады. Осы кезде көрші дастарқанда отырған кісі алдында отырған біреуден: «Бір күнде негізі қанша жеу керек?» - деп сұрайды. Түрінен ғалым екендігі байқалған ол: «Үш жүз грамм жеткілікті ғой»,- дейді. Бергі дастарқандағы толық кісі сөз өзіне тиіп отыр деп түсінгендіктен: «Соншалықты аз нәрсе адамға не күш береді?»- деді. Ғалым кісі болса оған күлімсіреп :«Осыншалықты ғана жесең,ол сені көтеріп жүреді,ал бұдан көп жесең сен оны көтеріп жүресің.Осыны ғана жеуің сенің бойыңды тіктеуіңе жетеді. Бұған тағы қоссаң, соны көтеріп жүретін жүк тасушысына айналасың. Тамақ өмір сүру үшін керек, бірақ тамақ үшін өмірді құртпауымыз керек»,- дейді.

**(146 сөз )**

# Мәтінге сәйкес тапсырмалар:

**1. Мәтіндегі соңғы сөйлем салаластың қай түріне жататынын табыңыз.**

А) Ыңғайлас салалас

В) Кезектес салалас

С) Талғаулы салалас

D) Түсіндірмелі салалас

Е) Қарсылықты салалас

**2. Мәтінге сай тақырыпты қойыңыз.**

А) Тамақ жемеу.

В) Дұрыс тамақтану.

С) Бай дастарқан.

D) Екі дос.

Е) Артық салмақ.

**3. Мәтіндегі негізгі ойды табыңыз.**

А) Тамақты талғап жеу керек.

В) Тамақ үшін өмір сүру керек.

С) Керекті мөлшерде ғана тамақ жеу керек.

D) Ғалым кісілер тамақты көп жеу керек.

Е) Өмір сүру үшін көп тамақ керек.

**4. Мәтін бойынша адам қай кезде жүк тасушы болады, табыңыз.**

А) Адамның күші көбейгенде.

В) Мөлшермен тамақтанғанда.

С) Жұмыстан жалыққан кезде.

D) Сауда-саттықпен айналысқанда.

Е) Мөлшерден тыс жегенде.

**5. Мәтінде сөз етілмеген мәліметте көрсетіңіз.**

А) Ғалымның айтқан насихаты.

В) Тамақтың болашақ үшін маңыздылығы .

С) Тамақ жегенді ұнататын дос.

D) Бір - күнде жеу керек тамақтың мөлшері.

Е) Татулығымен елді қызықтырған достар.

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| Д | В | С | Е | В |

**Тоқтар Әубәкіров**

Жас кезінен алдына қалайда ұшқыш болуды мақсат етіп қойған арманшыл жандардың бірі – Тоқтар Әубәкіров. Ата – анасынан жастай жетім қалған ол апасынын колында тәрбиеленеді. Тоқтар үшін өзі балалық шағын өткізген аяулы мекенін көк жүзінен көру арман болды. Балаң жігіт, ен алдымен, бос уақытында аэроклуб үйірмесіне қатысып, парашюттен секіруге әуестенді. Осылай асыл арман аясында жүріп ол орта мектепті бітірген соң, Армавирдегі ұшқыштар училищесіне оқуға түсті.

Тоқтар 50 – ден астам жаңа ұшақтарды сынақтан өткізді. Осындай өміріне аса қауіпты сынақтарды жүзегі асырғаны үшін ер жүрек жігітке Кеңес Одағының Батыры атағы берілді. Қазақ жігіті Отан алдында жасаған ерлік әрекеттерін әлем жұртшылығы алдында дәлелдеуін осылай бастап, өз дегеніне жете алды.

Өз өміріндегі ең бір шуақты сәт жайлы Тоқтар былай деп әнгімелейді: «Жалпы, ғарышкерлердің арасында жазылмаған мынадай заң бар. Ғарыш кемесі көтерілер сәтте «поехали» деп айту керек. Ол сөз Ю.Гагариннен қалған. Бірақ мен осы дәстүрді бұзып: «Халқым, сен үшін отқа да, суға да түсуге дайынмын!» ­— дедім. Қазақша айттым, ол сөздерім таспада бар».

**(155 сөз )**

# Мәтінге сәйкес тапсырмалар:

**1.Мәтінде кездеспейтін ақпаратты көрсетіңіз.**

А) Атақ берілуі

В) Оқуға түсуі

С) Дәстүрді бұзуы

Д) Отта жануы

Е) Үйірмеге қатысуы

**2.Тоқтардың арманы туралы қай абзацта айтылғанын табыңыз.**

А) Тек III

B) II және III

C) Тек I

D) I және III

E) I және II

**3.Соңғы абзацты Тоқтардың іс - әрекетінен нені аңғаруға болатынын көрсетіңіз.**

А) Қазақ тілін жетік білетіндігін

В) Елі үшін кез келген іске дайын екендігін

С) Аспанға өздігімен ұша алатындығын  
Д) Оттан да, судан да қорықпайтындығын

Е) Орыс тілін мойындамайтындығын

**4. Екінші абзацқа тән сиппатаманы көрсетіңіз.**

А) Есейген бала.

В) Өтелген борыш

С) Жарқын болашақ

Д) Орындалған арман

Е) Шуақты күн

**5. Мәтін мазмұнына сай келетін қатарда табыңыз**

А) Халқың үшін ерлік жасасаң, оның қайтарымын сұрап алуың керек.

В) Қыз арманыңды білу үщін, ауылда тұруың қажет.

С) Мақсатың мен арманың болса, ала алмайтын қамал жоқ.

Д) Жас кездегі қойған мақсатың мен арманыңды өсе келе өзгертуің керек.

Е) Арманыңа жету үшін, міндетті түрде ауыр сынақтан өтуің керек.

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| Д | С | В | Д | С |

Келе жатқан бір таксидің алдынан көк көлік бірден тоқтап, жол апатына себеп бола жаздайды. Тежегішті уақытысында басып үлгерген жүргізуші, көлікті басқа жаққа бұрып, жолдын екінші жағымен келе жатқан көлікпен соғыса жаздайды. Көк көлік иесі терезені ашып жүргізушіге жаман сөз айтып ұрысады. Жүргізуші болса оған күлімдеп қана қол сілтеді. Айтылған жаман сөздерге еш ашуланбады. Оның сабырлығына таңданып жолаушысы сұрайды: «Неге оған жауап қайтарудын орнына күлімдеп қана қойдыныз? Оның кесірінен жолапаты бала жаздады ғой!». Жүргізуші болса былай дейді: «Көптеген адам қоқыс артып алып жүреді. Қоқыстары – ыза, жеккөрініш пен реніш. Қоқыстары көбейіп кеткен кезде, оларды бір жерге лақтыру керек болып тұрады. Сондықтан қоқыстарын кейде сенін үстіне де лақтырып тастаулыры мүмкін.Еш уақытта бұны жүрекке жақын қабылдама. Күлімде де, олардын жақсылығын тілеп жолыңмен кете бер, үйге немесе басқа адамдарға апарушы болма».

**(126сөз )**

**Мәтінге сәйкес тапсырмалар:**

**1. Мәтінде сай етілмеген ақпаратты көрсетіңіз.**

А) Жолда орын алған жол апаты

B) Қоқыстарды тасымалды кеңес етуі

C) Жолаушының жүргізушіге сұрақ қоюы

D) Жүргізушінің сабырлылығы

Е) Көк көлік иесінің ұрысуы

**2. Жүргізуші не себептен күлімдеп қана қойды, табыңыз.**

А) Қоқысты төккісі келмегендіктен

В) Ашу-ызаны жақын қабылдамағандықтан

С) Көңіл-күйі жақсы болғандықтан

D) Сабылылығына таңданғандықтан

Е) Таңданысын жасыра алмағандықта

**3. Мәтін оқырманды қандай қасиетке шақырмайды, анықтаңыз.**

А) Мейірбандыққа

B) Жақсылыққа

C) Сабырлылыққа

D) Жеккөрушілікке

Е) Ренжімеуге

**4. Мәтін бойынша қоқыс ненің символы, көрсетіңіз.**

А) Ыза, жеккөрініш пен реніш

B) Ата-ананың қамқорлығы

C) Сөз бен істің бір болуы

D) Тәтті бол

Е) Ата-ана мен ақсақал

**5. Асты сызылған тұрақты тіркестің мағынасын табыңыз.**

А) Жей береді

B) Ашылып сөйлемейді

C) Айтқанды орындайды

D) Берген затымызды алмайды

Е) Айтқан сөзді тыңдамайды

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| А | В | Д | А | Е |

Кішкентай баланың балға аллергиясы болды. Бірақ балаға ата-анасы «бал жеме!» деген сайын, бала балдың екі есесін жейді. Денсаулығына уайымдаған ата-ана баланы үлкен бір ақсақалдың үйіне апарады да «Баламызға бал зиянды, бірақ қанша жеме десек те, тілімізді алмайды. Сіз айтсаңыз бәлкім тыңдар» - дейді. Ақсақал: «Қазір ештеңе айта алмаймын. Балаңызды 40 күннен кейін қайтып алып келіңдер» - дейді де үйге қайтарып жібереді. Қырық күн өтіп, ата-ана балаларын қайтып әкелген кезде, ақсақал баланы қолға алып көзіне қарайды да «бал жеме» деп ақыл айтады. Бала бірден басын иіп «мен енді бал жемеймін» деп сөз береді. Таң қалған ата-ана ақсақалдан «айтқаныңыз бір ауыз сөз ғана, неге 40 күн күткіздіңіз?» - деп сұрайды. Ақсақал: «Балаңызбен бірге келген күні таңғы асыма бал жеген едім. Сол кезде егер өзім жасаған нәрсені оған жасама деп ақыл айтқан болсам, бала мені де тыңдамас еді. Денемдегі бал толық жоқ болу үшін 40 күн күту керек еді, сонда ғана ақыл айтуға толық хақым болатын еді» - дейді.

**(156 сөз )**

# Мәтінге сәйкес тапсырмалар:

**1. Ақсақал ата-анаға баланы неліктен 40 күннен кейін алып келуін айтты, табыңыз.**

А) Баланың балды жемей тура алмайтынын сезгендіктен

B) Өзінің балды жемей тура алмайтынын болғандықтан

C) Ешқандай жауап таба алмағандықтан

D) 40 күннен кейін ғана босайтынын айтады

Е) Өзі де балды жақсы көргендіктен, уақытты созу үшін айтады.

**2. Мәтіннен қандай қорытынды шығаруға болады, табыңыз.**

А) Айтқан әрбір сөзінді міндетті түрде іске асыруының керегі жоқ

B) Кез келген бала ақсақалдардың айтқанын екі етпеуі керек

C) Балаға ата-анадан артық ешкім мейірім көрсете алмайтының түсіну керек

D) Ақсақалдардын мазасын алып, сұрақ қоя бермеу керек

Е) Айтқан әрбір сөзінді іс жүзінде жасамайынша, ешкімге ақыл айтудың керегі жоқ

**3. Мәтін мазмұнына жауап бола алатын нұсқаны көрсетіңіз.**

А) Ақыл айтудан қашпа

B) Кез келген істі өзіңнен баста

C) Ата-ананың байлығын босқа шашпа

D) Денсаулығыңның қадіріне жет

Е) Үлкендерді сыйла

**4. Мәтін не туралы, табыңыз.**

А) Баланың теріс мінезі

B) Ата-ананың қамқорлығы

C) Сөз бен істің бір болуы

D) Тәтті бал

Е) Ата-ана мен ақсақал

**5. Асты сызылған тұрақты тіркестің мағынасын табыңыз.**

А) Жей береді

B) Ашылып сөйлемейді

C) Айтқанды орындайды

D) Берген затымызды алмайды

Е) Айтқан сөзді тыңдамайды

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| Е | Е | В | С | Е |